|  |  |
| --- | --- |
| Utviklings- og kompetanseetaten | |
| AMU Møtereferat | | |
| Møtegruppe: | AMU | |
| Møtested: | Teams | |
| Møtetid: | 07.10.20 klokken 1300-1500 | |
| Saksbehandler: | Kristin Lehne | |
| Telefon: | 98002976 | |

Til stede:

Fra administrasjonen Fra tillitsvalgte/vernetjenesten

Tor Fjellstad Emil Nygaard Nilsen

Birgit Aakre Erik Haugen

Bjørn Martinsen Tone Rakvåg

Henriette Dan Solberg

Kristin Lehne

Innkalling og dagsorden: Godkjent

Referat fra 24.06.20 Godkjent  
Referat fra 27.08.20 Godkjent

**AMU sak 13/20 Status sykefravær og overtid, sammenligningstall 2019**

Saksfremstilling

Samlet sykefravær i UKE for 2020 er 6 %. Måltallet for sykefraværet var satt til 6,7% og oversikten viser en del lavere korttidsfravær i 2020 sammenlignet med 2019.

Overtiden i UKE gikk noe opp i 2020 sammenlignet med 2019, det meste kan sees i sammenheng med tidspunktet for når Koronatiltakene satt inn.

Det vil legges frem en rapport som sammenligner overtid opp mot sykefravær til neste rapportering til AMU. Dette med bakgrunn i at AMU ønsker å se på mulige årsaksforhold og hvilke tiltak som bør igangsettes. Rapporten utarbeides i samarbeide mellom HR og Erik Haugen.

VedtakAMU tar de arbeidsmiljømessige forholdene ved bruken av overtid sett opp mot sykefravær til etterretning og avventer videre fremlegg av sammenligningstall.

**AMU sak 14/20 Status hjemmekontor – resultater questback fra alle ansatte**

Saksfremstilling

Hovedpunkter fra undersøkelsen:

* 256 av 374 ansatte i UKE som har svart på undersøkelsen (68%).
* 79% sier at arbeidssituasjonen alt i alt fungerer godt på hjemmekontor, 12% sier at det fungerer mindre godt
* Ansatte forteller om mindre kontakt med kollegaer. Omtrent 82% sier seg enig i at samarbeidet tross alt er bra
* Omtrent 22% rapporterer at det er utfordringer tilknyttet deres fysiske arbeidsmiljø hjemme, 68% mener at kontoret fungerer godt
* Over 80% opplever at de jobber like effektivt på hjemmekontor, mens 10% sier seg noe uenig i påstanden. Omtrent 2% kjenner at hjemmekontoret hindrer deres effektivitet på jobb i stor grad

VedtakAMU tar informasjonen fra questbackundersøkelsen om hjemmekontor til etterretning.

**Faste informasjonspunkter:**

Status Korona:

Det er ingen kjente smittetilfeller i UKE. Gjeldene retningslinjer for hjemmekontor/tilstedeværelsepå Helsfyr skal fremdeles etterleves.